29/03/2019 | Administración LocalMunicipal
Santiago de Compostela
Persoal
Bases específicas da convocatoria para a provisión de 4 prazas de coordinador de centros cívicos

Por resolución da concelleira-delegada de economía, facenda e administración de data 14 de marzo de 2019 apróbanse as bases específicas da convocatoria de 4 prazas de coordinador de centros cívicos (promoción interna). xd O contido das bases aprobadas é o seguinte: É obxecto da convocatoria a realización das probas selectivas para prover 4 prazas de coordinador de centro sociocultural. As prazas convocadas están encadradas dentro do cadro de persoal laboral do Concello de Santiago de Compostela, e equiparadas ao subgrupo A2 dos establecidos no artigo 76 do Texto Refundido do Estatuto Básico do Empregado Público, aprobado por Real Decreto Lexislativo 5/2015, de 30 de outubro, categoría coordinador de centro sociocultural. Figuran na Oferta de Emprego Público do ano 2016, aprobada pola Xunta de Goberno Local en sesión de 2 de decembro de 2016 e publicada no BOP de A Coruña número 237, de 16 de decembro de 2016. O proceso selectivo rexerase polo establecido nas presentes bases específicas e polas bases xerais que rexen os procesos de selección do persoal funcionario de carreira e laboral fixo do Concello de Santiago de Compostela, aprobadas por decreto da concelleira-delegada de economía, facenda e administración do 16 de maio de 2017, e publicadas no Boletín Oficial da Provincia núm.103, de 2 de xuño de 2017. Serán tamén de aplicación, xunto con outras disposicións, os seguintes textos normativos: – Lei 7/1985, de 2 de abril, Reguladora das Bases de Réxime Local. – Texto Refundido das Disposicións Legais Vixentes en Materia de Réxime Local, aprobado por Real Decreto Lexislativo 781/1986, de 18 de abril. – Real Decreto 896/1991, de 7 de xuño, polo que se establecen as Regras Básicas e Programas Mínimos do Procedemento de Selección dos Funcionarios da Administración Local. – Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado, aprobado por Real Decreto 364/1995, de 10 de marzo. – Lei 5/1997, de 22 de xullo, de Administración Local de Galicia. – Real Decreto 2271/2004, de 3 de decembro, polo que se regula o acceso ao emprego público e a provisión de postos de traballo das persoas con discapacidade. – A Lei 13/2008, de 3 de decembro, de Servizos Sociais de Galicia. – Acordo Regulador – Convenio Colectivo do persoal ao servizo do Concello de Santiago de Compostela 2009-2012 (BOP 03/02/2010). – Texto Refundido das Disposicións Legais Vixentes da Comunidade Autónoma de Galicia en Materia de Igualdade, aprobado por Decreto Lexislativo 2/2015, de 12 de febreiro. – Lei 2/2015, de 29 de abril, de emprego público de Galicia. – Texto Refundido do Estatuto Básico do Empregado Público, aprobado por Real Decreto Lexislativo 5/2015, de 30 de outubro. – Lei 39/2015, de 01 de outubro, de Procedemento Administrativo Común das Administracións Públicas. – Lei 40/2015, de 01 de outubro, de Réxime Xurídico do Sector Público. Ademais dos indicados nas bases xerais da convocatoria de prazas do Concello de Santiago de Compostela ( BOP A Coruña núm.103, do 2 de xuño de 2017) os/as aspirantes deberán cumprir os seguintes requisitos na data na que remate o prazo de presentación de instancias: 1. Ser persoal laboral fixo do Concello de Santiago de Compostela con praza de educador-monitor ou animador socio-cultural, e ter prestado servizos en ditas prazas como tal por un período mínimo de dous anos.2. Posuír a titulación académica de Enxeñeiro/a Técnico, Diplomado Universitario, Arquitecto Técnico, Formación Profesional de terceiro grao ou equivalente. No caso de titulacións obtidas no estranxeiro, deberase estar en posesión da correspondente convalidación ou da credencial que acredite a homologación. · Tribunal cualificador estará composto polos seguintes membros, cos seus respectivos suplentes: · Presidente: un funcionario do Concello de Santiago de Compostela. · Vogais: Tres funcionarios ou persoal laboral fixo, non necesariamente do Concello de Santiago de Compostela. · Secretario: un funcionario do Concello de Santiago de Compostela, con voz e voto. O sistema selectivo será o de concurso-oposición.5.1 A fase de oposición terá carácter previo á fase de concurso, e constará dos seguintes exercicios, obrigatorios e eliminatorios: Primeiro exercicio. Consistirá en desenvolver por escrito, nun período máximo de catro horas, dous temas sacados á sorte, un deles de entre os que compoñen as materias comúns e outro de entre os que compoñen as materias específicas, que figuran no programa anexo. O exercicio deberá ser lido ante o Tribunal, en sesión pública. Segundo exercicio. De carácter práctico, consistirá na redacción dun informe técnico referido ás tarefas das prazas convocadas e os contidos do programa anexo, nun período máximo de tres horas, sobre un suposto práctico que propoñerá o Tribunal antes da celebración do exercicio. Para a súa realización os aspirantes poderán utilizar a documentación que estimen pertinente.5.2 Fase de concurso: non terá carácter eliminatorio e soamente accederán a ela os aspirantes que superasen a fase de oposición. Para esta fase, os aspirantes deberán presentar, xunto coa súa solicitude, unha relación dos méritos que aleguen, enumerados segundo o listado seguinte. A relación irá acompañada dos documentos acreditativos dos mesmos, mediante fotocopia que non precisará compulsa, sen prexuízo da xustificación pertinente que en calquera momento do proceso selectivo poida requirir o Tribunal. Os méritos a alegar serán os seguintes: a) Experiencia profesional: por cada ano completo de servizos prestados en calquera Administración Pública como educador-monitor ou animador de centro sociocultural ou equivalente: 0,5 puntos, ata un máximo de 4 puntos. b) Formación: Valorarase a asistencia ou impartición ( como profesor/a) a/de cursos de formación e perfeccionamento, impartidos por administracións públicas ou homologados por elas, entendendo por administracións públicas as territoriais ( estado, comunidade autónoma, provincia, municipio….), as que teñan competencias en materia educativa e teñan carácter público ( universidades públicas., e igualmente os cursos de formación impartidos por organizacións sindicais ou confederacións empresariais no marco dos plans de formación contínua do ministerio para as administracións públicas. Os cursos deberán estar directamente relacionados coas funcións dos postos de traballo e se valorarán a razón de 0,020 puntos por cada hora de formación acreditada como alumno, e de 0,040 puntos como profesor/a, cun límite de 100 horas por acción formativa, de xeito que ningún curso dos aportados se valorará con máis de 2 puntos. Consideracións: -Os certificados nos que non conste a duración en horas do curso non serán tidos en conta. -Non se puntuarán xornadas, congresos, reunións profesionais ou similares. -Nos cursos de idiomas ou aplicacións informáticas só se terán en conta os de maior nivel. -Non se terán en conta as certificacións que non especifiquen o número de horas ou referidas a actividades desenvolvidas cunha antigüidade superior aos 10 anos, contados ata o remate do prazo de presentación de instancias, A puntuación máxima a acadar neste apartado será de 5 puntos. c) Coñecemento do idioma galego*: - iniciación, Celga 3 ou equivalente: 0,25 puntos; - perfeccionamento, Celga 4 ou equivalente: 0,50 puntos. - linguaxe Administrativa nivel medio: 0,75 puntos. - linguaxe Administrativa nivel superior: 1,00 punto. *En caso de varios títulos, soamente de terá en conta o de nivel superior. d) Titulación: por estar en posesión da titulación académica de doutor, licenciado, arquitecto, enxeñeiro ou equivalente: 0,50 puntos. A puntuación obtida na fase de concurso será publicada no Taboleiro de Edictos do Concello o mesmo día en que se acorde, En ningún caso poderá ser aplicada co fin de superar os exercicios da fase de oposición. O Tribunal, rematada a cualificación, publicará a relación de aprobados por orden de puntuación, que se confeccionará cos aspirantes que superados tódolos exercicios obrigatorios, obteñan a maior puntuación, sumando á puntuación obtida na fase de concurso, os puntos obtidos nos exercicios da oposición; non podendo rebasar os aspirantes aprobados o número de prazas convocadas, e elevará dita relación ó Alcalde, para que formule o nomeamento pertinente. Calquera proposta que contradiga o anterior, será nula de pleno dereito.6.1 Cualificación dos exercicios. As cualificacións para cada un dos exercicios outorgaranse do seguinte xeito: Primeiro exercicio: Cada tema exposto será cualificado de cero a dez puntos, sendo eliminados aqueles aspirantes que non acaden unha puntuación mínima de cinco puntos en cada un deles. A nota do exercicio determinarase segundo o disposto no apartado 9.1 das bases xerais. Segundo exercicio: O informe técnico será cualificado de cero a dez puntos, sendo eliminados aqueles aspirantes que non acaden unha puntuación mínima de cinco puntos. A nota do exercicio determinarase segundo o disposto no apartado 9.1 das bases xerais.8.2 A cualificación definitiva do proceso selectivo verá determinada pola suma das puntuacións obtidas nas fases de concurso e oposición, conforme coa seguinte fórmula: Puntuación final = (puntuación fase oposición x 2) + puntuación concurso Os posibles empates que poidan producirse unha vez contabilizadas ambas puntuacións resolveranse coa seguinte orde: 1. Mellor puntuación no segundo exercicio.2. Mellor puntuación no primeiro exercicio. O posto de traballo a adxudicar é o identificado na Relación de Postos de Traballo vixente (Boletín Oficial da Provincia número 228, do 30 de novembro de 2010) co código 6.2.0.0. L.3.2.20 (Área de Dinamización Social, Departamento de Centros cívicos. A convocatoria e as súas bases específicas, así como cantos actos administrativos delas se deriven, poderán ser impugnadas polos interesados nos casos e na forma previstos na Lei 39/2015, de 1 de outubro, de Procedemento Administrativo Común das Administracións Públicas. Tema 1. As fontes do Dereito Administrativo. O dereito comunitario. A Lei. Tipos de leis na Constitución. Disposicións do Goberno con forza de lei. O regulamento. O regulamento local. As relacións entre a lei e o regulamento. Tema 2. O acto administrativo: Concepto. Elementos. Clases. Requisitos: motivación e forma. A eficacia dos actos administrativos. A invalidez do acto administrativo. Tema 3. O procedemento administrativo. Iniciación do procedemento: clases, emenda e mellora das solicitudes. Ordenación. Instrución. Terminación do procedemento. A obriga de resolver. A falta de resolución expresa: o réxime do silencio administrativo. Tema 4. O municipio. Elementos que o compoñen: territorio e poboación. Especial referencia á organización nos municipios de gran poboación. Tema 5. Persoal ao servizo das Entidades locais. Clases e réxime xurídico. Dereitos e deberes dos funcionarios. Situacións administrativas. Réxime disciplinario. Réxime de incompatibilidades. Tema 6. A Lei 31/1995, de 8 de novembro, de prevención de riscos laborais e o Regulamento dos Servizos de Prevención Tema 7. Intervención dos entes locais na actividade privada: principios e límites. Actividade de fomento: consideración especial das subvencións. Tema 8. Os recursos das facendas locais. Imposición e ordenación de tributos. Impostos, taxas, contribucións especiais e prezos públicos. Tema 1. Rede de Centros Cívicos do Concello de Santiago de Compostela. Distribución territorial, instalacións e funcións. Tema 2. Regulamento da rede de centros e locais socioculturais do Concello de Santiago de Compostela. Tema 3. A Biblioteca José Saramago e os espazos de lectura. Funcionamento e dotación de publicacións. Creación e difusión de programas e coordinación con outras bibliotecas. Os clubes de lectura historia e características nos centros socioculturais de Santiago. Tema 4. Participación cidadá na xestión municipal I. A iniciativa cidadá. Órganos de participación. O Regulamento de participación do Concello de Santiago de Compostela. Os orzamentos participativos “Compostela Decide”. Tema 5. Participación cidadá na xestión municipal II. O desenvolvemento comunitario. Coñecemento do entorno (territorio e poboación) e do fenómeno asociativo. As Coordinadoras de Barrio. A rede Compostela Integra. Asociacionismo social e ONGs. Tema 6. Participación cidadá na xestión municipal III. O asociacionismo veciñal. O Consello de Relacións Veciñais. Regulamento. O Regulamento para a elección de representantes. O asociacionismo veciñal e participación institucional. Tema 7. Participación cidadá na xestión municipal IV. A Comisión Especial de Suxestións e Reclamacións. Suxestións e reclamacións: presentación, tramitación e resolución. Instrución para a súa aplicación. As Oficinas de Atencións ao cidadán. Tema 8. Acción Cultural no Concello de Santiago de Compostela. Museos: tipoloxía, actividades. Salas de exposicións e galerías: características de espazos e instalacións, e liñas de programación. Museo do Pobo Galego, Centro Galego de Arte Contemporánea, Fundación Granell, Sala Isaac Díaz Pardo do Auditorio de Galicia e Zona “C”. Tema 9. Acción Cultural no Concello de Santiago de Compostela II. Teatros e espazos escénicos municipais: características, programación e convocatoria de residencias escénicas municipais. Teatro Principal e Sala Agustín Magán no Centro Cívico Santa Marta. Tema 10. O financiamento público. Convocatorias e subvencións. A lei 9//2017 de contratos do sector publico. Contratación pública socialmente responsable: Cláusulas sociais. Principais tipos de contratos. O financiamento privado. Patrocinio e mecenazgo. Tema 11. A Lei Orgánica de Protección de Datos de Carácter Persoal. Disposicións xerais. Ámbito de aplicación. Definicións. Principios da protección. O réxime do consentimento para a transmisión de datos. Tema 12. A Lei de Prevención de Riscos Laborais. As medidas de emerxencia en Centros Cívicos. Os Plans de Prevención de Riscos nos Centros Cívicos do Concello de Santiago de Compostela. Protocolos e procedementos actuación e cordinación coas empresas prestadoras de servizos e actividades na Rede de Centros Cívicos. Tema 13. A xestión dos recursos humanos I. A comunicación humana. Funcións e elementos. Técnicas para unha comunicación eficaz. Habilidades de comunicación necesarias para favorecer o proceso de comunicación. Estratexias para superar barreiras de comunicación grupal. Tema 14. A xestión dos recursos humanos II. A motivación. Tipos. Factores e técnicas de motivación. Tema 15. A xestión dos recursos humanos III. O traballo en equipo. Necesidade do traballo en equipo. Características e vantaxes do traballo en equipo. Técnicas e dinámicas de grupos. Tema 16. A xestión dos recursos humanos IV. Habilidades sociais e competencias de desenvolvemento socio-personal, aplicación ao traballo nos postos de planificación desde os centros cívicos. Perfil de competencia e relación de habilidades. Tema 17. A xestión dos recursos humanos V. O liderado, modelos. Habilidades directivas necesarias no ámbito da planificación da educación non formal. As dimensións do clima organizacional. Tema 18. A xestión dos recursos humanos VI. Toma de decisións e solución de problemas. Análise de problemas, diagnose e tratamento. Comprobación e rectificación. Tema 19. A xestión dos recursos humanos VII. As reunións eficaces. Utilidade. Tipos. Comunicación nas reunións. Elementos. Fases e participación. As dimensións da reunión. Eficacia das reunións. Tema 20. A xestión dos recursos humanos VIII. Xestión do tempo. Establecemento de obxectivos. Ordenación de tarefas. Tema 21. A planificación de actividades de dinamización comunitaria. Niveis de planificación. Modelos de planificación. As fases do proceso de planificación. Os elementos fundamentais da planificación. Tema 22. Animación de ocio e tempo de lecer. Posibilidades, recursos e técnicas para a educación no tempo de lecer. O obradoiro como recurso pedagóxico. Outras modalidades: cursos, exposicións, teatro, visitas culturais, charlas e conferencias, clubes. Tema 23. A animación cultural. Fundamentos da dinamización cultural. Análise das políticas e institucións culturais a nivel local, provincial e galego. Necesidades e propostas culturais actuais. Cultura e lecer inclusivo: Planificación de proxectos culturais e de tempo libre inclusivos e adaptados a colectivos específicos. Tema 24. O movemento maker no ámbito da educación non formal. Experiencias no ámbito dos centros cívicos. Tema 25. O xogo como ferramenta educativa e elemento socializador. Historia, características e experiencias no ámbito dos espazos socioculturais do Concello de Santiago. Tema 26. As tecnoloxías da información e da comunicación para a elaboración de materiais de promoción e difusión de proxectos de intervención e dinamización social. A importancia do responsable da comunicación de redes sociais. Tema 27. Patrimonio municipal sociocultural. Réxime de uso e aproveitamento das instalacións socioculturais. Experiencias no modelo de xestión compartida e autoxestionada. O que se publica para xeral coñecemento. Santiago de Compostela, 22 de marzo de 2019 A concelleira-delegada de economía, facenda e administración pública, (Decreto de alcaldía 28/06/2017) María Rozas Pérez